### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Tidligere rådmand Louise Lassen fra Dansk Folkeparti gjorde det muligt for ældre i eget hjem at få et såkaldt faldkald. Det var til stor tilfredshed for mange ældre, deres pårørende samt kommunens medarbejdere, at de ældre hjemmeboende kunne få den tryghed, som der ligger i faldkaldet. Sundhed og Omsorg har desværre besluttet at fjerne muligheden for at få faldkald, samtidig med, at man genvisiterer alle dem, som allerede har fået et faldkald.

Ved at fjerne faldkaldet, uden et andet alternativ, forværrer det ikke bare de ældres tryghed, men også de ældres pårørende, som går med bekymringen om deres nære får den tilstrækkelige og hurtige hjælp, hvis/når de falder. Det gør det utrygt at være ældre i eget hjem.

Faldulykker kan være ganske alvorlige. Af alle ældre over 65 år, falder cirka en tredjedel som minimum en gang om året. Halvdelen af disse er gentagne gange udsat for fald. Derudover fylder faldtilfælde cirka 20-30% af alle skaderelaterede sygehusindlæggelser. Det er både utrygt for den ældre, de pårørende og kommunens medarbejdere, for ingen ved hvornår næste ulykke kan indtræffe.

Omvendt viser tal fra kommunen, at 49% af faldkaldene der bliver udløst er et fejlopkald og kun 9% er faldkald eller akut sygdomskald. Det tyder på at faldkald i sig selv alene ikke er den optimale løsning for at skabe mere tryghed for ældre i eget hjem, men det ændrer ikke på at der er behov for at sikre, at de ældre kan få hjælp hurtigt, hvis de falder.

Rigtig mange ældre bliver i eget hjem, selv når behovet for pleje er stort. Det må og skal der være plads til. Men ældres tryghed skal ikke forringes af den grund. Derfor skal Århus som kommune sikre, at ældre i eget hjem kan være trygge trods et stort plejebehov.

Dansk Folkeparti foreslår derfor,

1) At der med udgangspunkt i beslutningen om at afskaffe faldkald, afsættes flere midler til arbejdet med tryghed i eget hjem for ældre der modtager hjemmepleje. Derfor foreslås der ikke at faldkald genindføres, men at der tilføres flere midler til.